## Naredba o mjerama za sprječavanje pojave i širenja klasične svinjske kuge na području Republike Hrvatske

### NN 24/2008 (25.2.2008.), Naredba o mjerama za sprječavanje pojave i širenja klasične svinjske kuge na području Republike Hrvatske

# MINISTARSTVO POLJOPRIVREDE, RIBARSTVA I RURALNOG RAZVOJA

**780**

Na temelju članka 17. stavka 3. Zakona o veterinarstvu (»Narodne novine«, broj
41/07), ministar poljoprivrede, ribarstva i ruralnog razvoja donosi

## NAREDBU

### O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE NA PODRUČJU REPUBLIKE HRVATSKE

I.

1) Zaraženim područjem smatra se područje u krugu od najmanje tri kilometra od
mjesta izbijanja klasične svinjske kuge i to:
a) Krapinsko-zagorska županija: Gornje Jesenje, Lukovčak, Koprivnica Zagorska,
Hromec, Donje Jesenje, Đurmanec, Hlevnica, Jezerišće, Ravninsko, Podbrezovica,
Žutnica, Zagora, Putkovec, Brezovica Petrovska, Gornja Plemenščina, Stari
Golubovec, Podgora Krapinska, Goričanovec, Prigorje, Strahinje, Strahinje
Radobojsko, Gorjani Sutinski, Podgaj Petrovski, Lazi Krapinski, Radoboj, Dolice,
Gredenec, Šušelj Brijeg, Gora Veternička, Petrova Gora, Kuzminec, Veternica,
Straža Krapinska, Čebovec, Vojnovec Loborski, Gregurovec, Gornja Šemnica,
Vinipotok, Velika Petrovagorska, Velika Veternička, Kraljevec Šemnički, Delkovec,
Mihovljan, Borkovec, Zlatar, Mače, Ervenik Zlatarski, Mali Bukovec, Opasanjek,
Lovrečan;
b) Međimurske županije: općine Štrigova, Selnica, Gornji Mihaljevec, Sveti Juraj
na Bregu, Čakovec, Senkovec, Nedelišće, Strahoninec.
2) Ugroženim područjem smatra se područje u krugu od sedam kilometra od
zaraženog područja i to:
a) Varaždinska županija: općina Petrijanec i Sračinec;
b) Krapinsko-zagorska županija: Gornji Macelj, Donji Macelj, Lužani Zagorski,
Cerje Jesenjsko, Strmec Humski, Klenovec Humski, Vrbišnica, Lupinjak, Orešje
Humsko, Brdo Jesenjsko, Bregi Kostelski, Rusnica, Druškovec Humski, Kostelsko,
Očura, Kostel, Novi Golubovec, Donja Plemenščina, Vojsak, Benkovec Petrovski,
Preseka Petrovska, Krapina, Petrovsko, Pregrada, Trški Vrh, Vrhi Pregradski,
Klenice, Rovno, Tkalci, Lobor, Bobovje, Štuparje, Završje Loborsko, Valentinovo,
Gornja Selnica, Mala Pačetina, Juranščina, Jazvine, Orehovec Radobojski,
Pretkovec, Završje Belečko, Polje Krapinsko, Belec, Martinščina, Bregi
Radobojski, Benkovo, Repno, Vidovec Krapinski, Donja Selnica, Pristava
Krapinska, Vidovec Petrovski, Markušbrijeg, Svetojurski Vrh, Velika Ves,
Petruševec, Škaricevo, Sveti Križ, Vukanci, Peršaves, Gornja Batina, Frkuljevec
Mihovljanski, Cigrovec, Pomperovec, Frkuljevec Peršaveški, Šipki, Lepajci,
Ščrbinec, Ratkovec, Znož, Sutinske Toplice, Mali Komor, Vižanovec, Ladislavec,
Čret, Belovar Zlatarski, Zadravec, Komor Začretski, Marigutić, Prepuštovec,
Veliki Komor, Završje Začretsko, Cetinovec, Donja Batina, Orehovica, Vojnić-Breg,
Vrankovec, Kozjak Začretski, Donja Pačetina, Pustodol Orehovički, Donja Batina,
Martinec Orehovički, Dukovec, Sekirišče, Sveti Križ Začretje, Veliki Bukovec,
Brlekovo, Grabe, Brestovec Orehovički, Ciglenica Zagorska, Kosovečko, Bočadir,
Kebel, Lug Orehovički, Turnišče, Jelovec, Konjščina, Lug Poznanovečki, Lipovec,
Poznanovec, Zlatar-Bistrica, Veleškovec, Bedekovčina, Sušobreg, Tugonica,
Sušobreg Bistrički, Podgrade, Poljanica Bistrička, Selnica, Globočec, Dobri
Zdenci, Repičevo Selo, Hum Bistrički, Marija Bistrica, Gusakovec, Hum na Sutli.

II.

Radi sprječavanja pojave i širenja klasične svinjske kuge naređuju se sljedeće
mjere:
1) Na području cijele zemlje:
a) Zabranjuje se korištenje napoja u hranidbi svinja;
b) Zabranjuje se prijevoz i kretanje svinja izvan farme, uzgoja ili dvorišta u
svrhu prirodnog pripusta na drugim uzgojima, farmama ili dvorištima;
c) Zabranjuje se ulazak rasplodnih svinja u druge uzgoje radi pripusta;
d) Zabranjuje se stavljanje mesa svinja u promet izravno iz dvorišta;
e) Zabranjuje se pašno držanje svinja;
f) Zabranjuje se odvoženje svinja na stočne sajmove, dogone i otkupna mjesta te
stavljanje svinja u promet na stočnim sajmovima, dogonima i otkupnim mjestima na
područjima navedenim u točki I. ove Naredbe. Ovlašteni veterinar na sajmu,
dogonu i otkupnom mjestu mora voditi posebnu evidenciju koja sadrži podatke o
vlasniku, podrijetlu i broju svinja te serijske brojeve svjedodžbi sa kojima se
životinje dopremaju;
g) Naređuje se provođenje dezinfekcije prije i nakon održavanja sajmova, dogona
i otkupa;
h) Naređuje se obvezna prijava bez odgađanja svake uginule ili bolesne svinje na
gospodarstvu i divlje svinje;
i) Pri svakoj primjeni antibiotika u svinja, kod koje nakon 5 dana nije došlo do
pada tjelesne temperature i poboljšanja zdravstvenog statusa, potrebno je
isključiti klasičnu svinjsku kugu.
2) Na područjima:
a) Međimurske, Varaždinske, i Krapinsko-zagorske županije koja se nalaze izvan
područja navedenih u točki I. ove Naredbe i na području cijele
Vukovarsko-srijemske županije naređuje se obvezan klinički pregled, koji
uključuje mjerenje tjelesne temperature, svinja prije stavljanja u promet:
b) cijele Međimurske, Varaždinske, Vukovarsko-srijemske i Krapinsko-zagorske
županije sve divlje svinje odstrijeljene ili nađene uginule moraju biti
pretražene na klasičnu svinjsku kugu u skladu s uputama Uprave za veterinarstvo.
c) cijele Međimurske županije zabranjen je promet svinjama najmanje 7 dana od
provođenja završne dezinfekcije u zaraženom dvorištu.
d) Osječko-baranjske županije u mjestima Bijelo Brdo, Sarvaš, Aljmaš, Tenja,
Klisa, Dalj i Nemetin naređuje se obvezan klinički pregled, koji uključuje
mjerenje tjelesne temperature, svinja prije stavljanja u promet;
3) Osim mjera iz stavaka 1. i 2. ove točke na zaraženim i ugroženim područjima
navedenim u točki I. ove Naredbe naređuje se:
a) Zabrana stavljanja u promet drugih vrsta životinja iz zaraženog dvorišta
najmanje 7 dana od provođenja završne dezinfekcije u zaraženom dvorištu;
b) Zabrana stavljanja u promet i premještanja svinja na područjima navedenim u
točki I. ove Naredbe;
c) Zabranu stavljanja u promet sperme, jajnih stanica i embrija s gospodarstava
unutar zaraženog i ugroženog područja;
d) Zabrana održavanja sajmova, dogona, izložbi i sportskih manifestacija sa
životinjama;
e) Obveznu provedbu strogih biosigurnosnih mjera za smanjivanje opasnosti od
unošenja i širenja virusa klasične svinjske kuge od strane svake osobe koja
ulazi ili izlazi na gospodarstva na kojima se drže svinje te osoba koje su bile
u kontaktu s divljim svinjama;
f) Onemogućavanje izravnog ili neizravnog kontakta između domaćih i divljih
svinja;
g) Zabrana klanja svinja za potrebe vlastitog domaćinstva, osim pod posebnim
uvjetima.

III.

Zabrana iz točke II. stavka 3. podtočki a) i b) ove Naredbe ne odnosi se na
pošiljke:
a) Domaćih i divljih svinja koje potječu iz drugih država, a koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom, osim na područjima navedenim u točki I. ove Naredbe, te provoze preko
područja Republike Hrvatske. Pošiljke se moraju provoziti isključivo glavnim
cestovnim ili željezničkim prometnicama bez zaustavljanja i mora biti
onemogućeno da svinje koje se provoze dođu u direktan ili indirektan kontakt s
drugim svinjama tijekom transporta;
b) Domaćih svinja koje se, zbog tehnoloških razloga, upućuju iz objekata
kontroliranog i zatvorenog uzgoja koji udovoljavaju biosigurnosnim mjerama
propisanim točkom V. stavkom 4. Naredbe o mjerama zaštitite životinja od
zaraznih i nametničkih bolesti i njihovom financiranju u 2008. godini (»Narodne
novine«, broj 134/07 i 10/08):
- svinje iz podstavka c) na zaraženim područjima određenim u točki I. stavku 1.
ove Naredbe u druge kontrolirane i zatvorene objekte za držanje ili na
neodgodivo klanje, po odobrenju nadležnog županijskog veterinarskog inspektora i
pod posebnim uvjetima koje određuje Uprava za veterinarstvo; i
- svinje iz podstavka b) na ugroženim područjima određenim u točki I. stavku 2.
ove Naredbe u druge kontrolirane i zatvorene objekte za držanje ili na
neodgodivo klanje, po odobrenju nadležnog županijskog veterinarskog inspektora i
pod posebnim uvjetima koje određuje Uprava za veterinarstvo;
c) Drugih vrsta životinja, osim domaćih i divljih svinja, koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom, provoze preko područja Republike Hrvatske, te koje se zbog tehnoloških
razloga upućuju iz objekata kontroliranog i zatvorenog uzgoja u druge
kontrolirane i zatvorene objekte za držanje ili klanje, po odobrenju nadležnog
veterinarskog inspektora i pod posebnim uvjetima koje propisuje Uprava za
veterinarstvo.

IV.

Danom stupanja na snagu ove Naredbe prestaje važiti Naredba o mjerama za
sprječavanje pojave i širenja klasične svinjske kuge na području Republike
Hrvatske (»Narodne novine« br. 16/2008).

V.

Ova Naredba stupa na snagu odmah.

Klasa: 322-01/08-01/8
Urbroj: 525-01-08-01
Zagreb, 18. veljače 2008.

Ministar
**mr. sc. Božidar Pankretić**, v. r.

Naredba, NN 24/2008-780
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)